MINTEGI LAKARRA (EH Bildu, 2014-06-12):
Egun on legebiltzarburu andrea. Legebiltzarkideak, egun on.
Kanpoko gai bat beste leku batera eramaten denean eta behin baino gehiagotan gertatzen da hori ba honelako gauzak gertatzen dira.
Pixka bat eztabaida arraroa dela trasladatu nahi izatea Madrilen aurkeztu den ekimen hori hona ekartzea bere horretan copy paste eginda inolako moldaketarik gabe.
Ze hemen dagoen arazoa nik esango nuke alderantzizkoa dela puntu batean. Hau da, UPyDk planteatzen duena da aforatuak diren pertsonak izan behar direla epaituak auzitegi arruntetan. Eta herri honetan askotan gertatzen dena da hain zuzen ere pertsona arruntak, aforatuak ez direnak epaituak izaten direla auzitegi berezietan.
Beraz, problematika oso ezberdina da eta zuk planteatzen duzun disjuntiba hori hona ekarrita ba nahiko martziano gelditzen da, nahiko arraroa gelditzen da. Hain zuzen ere gaur goizean entzun dugu nola izan diren absolbatuak pertsona batzuk, arruntak, inolako kargurik edo ardura politikorik ez daukatenak eta pertsona horiek aldiz ez dira epaituak izan auzitegi arrunt batean, baizik eta auzitegi berezian.
Horregatik guk gure enmiendan, gure zuzenketan planteatu duguna izan da bai, ados gaude printzipioz pertsona guztiak berdinak izan behar direla legearen aurrean, baina salbuespeneko neurri horiek, salbuespeneko legeak, araudiak eta auzitegiak kendu behar dira pertsona guztientzat hain zuzen ere. Baita ere pertsona arruntentzat.
Hemengo begiradatik begiratuta hori da gure ardura eta ez horrenbeste zuk hona ekarri diguzun planteamendua.
Planteatzen duzu pribilegioak dituztela pertsona aforatuak eta pribilegio moduan zenbati auzitegietan epaituak izatea. Nondik begiratzen den? Alde batetik nik ez dut ikusten inolako pribilegioa denik, hain zuzen ere hainbat pertsonentzat auzitegi berezietan epaituak izatea.
Baina beste alde batetik eta orain zure ikuspuntura joanda, zure planteamendura joanda, zuk pribilegio deitzen duzun hori da elegitea egiteko aukera galtzea.
Hau da, zuk aforatuen barruan sartzen dituzun pertsona horiek ez dute elegite egiteko aukerarik bestelako herritar batek izango lukeen moduan...
...pertsona horiek ez dute elegite egiteko aukerarik bestelako herritar batek izango lukeen moduan.
Gure ez zaigu oso sinesgarria egiten zuk planteatzea benetan mugitzen zaituen inpultsoa edo mugitzen zaituen ardura dela mundu guztia berdin izatea justiziaren aurrean. Hain zuzen ere ikusi dugulako herri honetan bereziki pertsonak berdin tratatu izan ez direnetan ez duzula ahotsa altxatu horren kontra. Eta UPyDk ez duela tintik ere esan hemen modu berezi eta berezitu baten moduan epaituak izan direnean hainbat pertsona. Beraz, sinesgarritasuna zeharo galtzen duzu.
Beste alde batetik uste dut ere terminoetan nahasketa egiten duzula. Hau da, nahastu egiten duzu aforatua dena bere karguagatik eta aforatua dena bere funtzioagatik. Eta tótum revolutúm bat egiten duzu eta aipatu egiten duzu 10.000 pertsona daudela aforatuta. Bide batez esango dut zeuen iturrian ez dela ipintzen 10.000 baizik eta 12.000.
Baina 10.000 edo 12.000 horien barruan sartzen dituzu epaile guztiak, sartzen dituzu fiskalak eta zenbakiak emango ditut denetara dira 4.531 epaile, beste 672 magistratu gehiago Auzitegi Gorenean eta gero fiskal guztiak, batetik 1.380 fiskal eta gero beste 27 fiskal Auzitegi Gorenean. Hau da, ia 7.000 horietarik ez dira politikariak, ez dira kargu politikoak. Pertsona horiek dira magistratuak eta fiskalak.
Fondo-fondoan zer da nire ustez zuk daukazun ardura? Ba nire ustez eta azkenean zure proposamenean amaieran planteatzen duzu eta hor ikusten da benetan zein den azken inpultsoa, zein den azken asmoa. Zuen ardura ez da horrenbeste pertsona batzuek edukitzea irudi juridiko berezitua, baizik eta pertsona askok edukitzea hori. Kopuru ardura da.
Eta orduan aipatzen duzu benetan ardura eta aipatzen dituzu erkidegoak, autonomiak, estatu autonomiko honetan garbiketa egin behar dela, sinplikatu behar dela eta hori da hain zuzen ere zuk fondoak bilatzen duzuna. Ez horrenbeste mila gutxi batzuei aforamendua kentzea, baizik eta aforatuak eurak beraiek desagertaraztea, garbitzea, likidatzea. Autonomia estatua bertan behera ustea.
Behin eta berriz esaten duzu eta beste behin ere aipatu duzu amaieran, zure legez besteko horretan azkeneko puntu moduan eta gehiegi intziditu gabe. Baina benetan zure ardura hori da, hau da, egitura autonomikoa desagertaraztea eta dauden mila gutxi horiei kentzea bere izaera aforatua.
Beraz, guk ez dugu babestuko legez besteko hau, noski. Eta gure zuzenketak planteatu duguna izan da berdintasuna bilatzen badugu eta justiziaren aurrean herritar guztien baldintza bera bilatzen badugu, has gaitezen hasi behar den lekutik, eta zera da, salbuespeneko arauak, salbuespeneko legeak eta salbuespeneko auzitegiak bertan behera utzi, Auzitegi Nazionaletik hasita alderdien legetik amaituta.
Eskerrik asko.